Seldsame Antieke 'Judas-sikkel' In Jerusalem Ontdek Bewys Bybel Is Waar - Joy! Digital
Seldsame Antieke 'Judas-sikkel' In Jerusalem Ontdek Bewys Bybel Is Waar
Daar is 'n seldsame muntstuk uit die tyd van Jesus in die Ou Stad van Jerusalem gevind. Volgens argeoloë is die Tirus-muntstuk of "Juda-sikkel" moontlik as betaalmiddel gebruik deur pelgrims wat in die tempel belasting moes betaal, berig The Christian Post. Dit is 'n spesiale vonds omdat sulke sikkels net 'n paar keer oor die afgelope dekades gevind is.
Dit is geen verrassing dat die Tirus-muntstuk in antieke Jerusalem gevind is nie. In die Evangelies lees ons dat Jesus met geldwisselaars gepraat het, wat daarop dui dat daar in Sy tyd verskillende munte in omloop was.
Die muntstuk het die bynaam, Judas-sikkel, te danke aan die silwermuntstukke wat Judas ontvang het as beloning vir Sy verraad teen Jesus. "Ons het hier bewyse vir ons historiese bronne," het die kurator van die Toring van Dawid-museum, Eilat Lieber gesê.
Volgens die historikus vorm die vonds 'n brug tussen die verlede en die hede. "Ons wil Jerusalem op die kaart plaas deur die verhaal van Jode en Christene te vertel." Die seldsame munt sal in 'n nuwe permanente uitstalling in die Toring van Dawid-museum verskyn, wat volgende jaar weer sy deure vir die publiek sal open.